text: Narko-bilist nedlagde garage - og fuld polak var ved at køre i havnen
  06 juli 2015 kl. 16.14
  Påvirkede bilister skabte drama i Syd- og Sønderjylland mandag. I Varde forsøgte en narko-påvirket mand at stikke af fra politiet ved at køre baglæns. Og i Aabenraa forhindrede politiet, at en fuld lastbilchauffør kørte i havnen.
  Sagen i Varde fandt sted ved 11-tiden på Enghavevej. En politipatrulje kom kørende og mødte en uindregistreret bil, der holdt med front mod dem.
  Da føreren så politiet, satte han i bakgear. Men manøvren gik galt:
  Bilen endte i en garage, som nærmest blev nedlagt.
  - Det var der måske en grund til, siger vagtchef Ole Aamann til TV SYD. Manden blev testet positiv for narko.
  Den 22-årig mand fra Varde havde ikke noget kørekort - og politiet skal se nærmere på køretøjet, som måske har været indblandet i flere sager i løbet af weekenden med falske nummerplader.
  
  Lastbil stoppet i vejkryds
  I Aabenraa blev en polsk lastbilchauffør stoppet midt i en vejkryds på Havnegade. Han blev alkotestet.
  - Og alkometeret viste et godt stykke over de tilladte 0,5 promille, fortæller vagtchefen.
  Ingen af betjentene havde kørekort til lastbil, så de måtte lade lastvognstoget stå midt i krydset, indtil en anden chauffør, med de rette stempler i kørekortet, kunne bugsere den væk?
  Lastbilchaufføren havde kørt rundt på havneområdet og bl.a. været tæt på at nedlægge et vejskilt. Og med den promille, han formentlig har haft, var der også fare for at han var kørt i havnebassinet.
  Polsk chauffør standset i sin lastvogn på Aabenraa Havn. Alkotestet til langt over det tilladte.  Vagtchefen. #politidk
  
  Narkopåvirket bilist u. kørekort forsøgte at køre fra politiet...baglæns. Ramlede ind i en garage, der delvist styrtede sammen. #politidk
  
  